Kære kandidataspirant,

Dette grundlag skal du bruge, når du forbereder dine tanker om, hvorvidt og hvordan du vil være kandidat til Folketinget i Alternativet. Hvis du ikke har læst jobbeskrivelserne for kandidater endnu, så læs dem først [endnu ikke udarbejdet – kommer snarest].

Grundlaget her er først og fremmest dit eget. Til at hjælpe din egen refleksionsproces. Er det noget for mig at være kandidat? Hvor god en kandidat er jeg? Hvad er min profil og særkender? Hvordan ville jeg gøre, hvis jeg var kandidat?

Aspirantgrundlaget er skriftligt og skal afleveres til den relevante bestyrelse, når du er klar til det. Når du afleverer det, så udgør det din ansøgning om at blive aspirant. Du vil så blive inviteret til samtale med bestyrelsen. Efter samtalen beslutter bestyrelsen, om de vil godkende dig som aspirant. På næstfølgende opstillings- eller årsmøde i den relevante forening, kan du stille op til valg som kandidat. I så fald skal du udfylde grundlaget på ny, så det tager højde for de nye tanker og det, som du har lært som kandidat.

Du vil muligvis blive inviteret til samtale med bestyrelsen for at drøfte aspirantgrundlaget igennem.

**God fornøjelse og god virkelyst i Alternativet!! Og TAK for dit engagement.**

**Aspirantrollen**

Aspirantrollen er indført i Alternativet for at muliggøre to ting:

1) at personer, der tænker på at blive kandidater, kan gennemgå en modningsfase for at finde ud af, om det er den rigtige vej for dem i Alternativet

2) for at give bestyrelser og medlemmer en periode til at se en mulig kandidat an, mens de vokser

Hvad der præcis ligger i at være aspirant eller kandidat – det afhænger af dine idéer og din dialog med bestyrelsen. At være aspirant handler om at finde ud af, hvordan *du* er den bedste kandidat for Alternativet og for verden.

Hvis bestyrelsen antager dig som aspirant er der dog følgende faste forventninger:

1. Du følger folketingsarbejdet i et vist omfang (aftales)
2. Du er med til at udvikle politik
3. Du deltager i Alternativets kandidatuddannelse (egenbetalt)
4. Du udvikler samarbejdet med andre aspiranter og kandidater
5. Tager aktiv del i formidlingen af Alternativets politik

I denne del af aspirantgrundlaget handler det om at tænke over, hvordan andre mennesker oplever dig. Som kandidat er det netop andres oplevelse, der er det afgørende. Det er oplagt, at det er godt, at kunne alt det, der står under ’mulig beskrivelse’ – men øvelsen handler om at blive bevidst om din egen profil, dine styrker, og det, som du kan arbejde med.

At være kandidat i Alternativet kræver, at man har mod til tage en sådan forståelsesorienteret og evaluerende dialog med medlemmerne, med dem i bestyrelsen og med vælgerne.

|  |  |  |
| --- | --- | --- |
| **Mulig beskrivelse** | **Hvad siger andre?****(0 – 10 skala)** | **Har de ret?** |
| Er en god repræsentant for Alternativet | 10 | Ja / Nej |
| Er god til at bruge Alternativets værdier | 8 | Ja / Nej |
| Lytter reelt til andres argumenter  | 9 | Ja / Nej |
| Er en behagelig debattør | 7 | Ja / Nej |
| Kan tale om ulemper ved egne forslag, ikke kun fordele | 9 | Ja / Nej |
| Tager godt imod direkte kritik | 7 | Ja / Nej |
| Opsøger og værdsætter konstruktiv feedback | 9 | Ja / Nej |
| Er en overbevisende taler | 10 | Ja / Nej |
| Holder hovedet koldt i en debat | 9 | Ja / Nej |
| Er vidende om mange forskellige områder | 10 | Ja / Nej |
| Er specialist på specifikke områder | 10 | Ja / Nej |
| Får andre til at følge sig god tilpas | 9 | Ja / Nej |
| Er god til at få grupper til at samarbejde | 9 | Ja / Nej |
| God til at skabe motivation omkring sig | 10 | Ja / Nej |
| Kan sætte sig ind i nye problemstillinger hurtigt | 10 | Ja / Nej |
| Er løsningsorienteret | 10 | Ja / Nej |
| Kan lykkes som politiker | 10 | Ja / Nej |
| Er visionær | 10 | Ja / Nej |
| Er pragmatisk | 10 | Ja / Nej |

De næste spørgsmål handler om nogle mere objektive forhold, som påvirker dine muligheder for at agere som kandidat. Alle svar er legitime og danner blot udgangspunkt for at forstå, hvordan du vil kunne agere som kandidat.

|  |  |  |  |
| --- | --- | --- | --- |
| **Spørgsmål** |  | **Svarmuligheder** |  |
| Hvilken arbejdstid forventer du at kunne ligge som aspirant? | 1 time om ugen | 3-5 time om ugen | 7-10 timer om ugen |
| Hvordan er din politiske erfaring? | Ny i politik | 1-5 år | Mere end 5 år |
| Hvordan er din foretrukne politiske tilgang? | Real-politisk | Visionærh | Værdi-baseret |

De følgende spørgsmål har en anden form. Her må du gerne udbrede dig inden for de bokse, der er sat op. Klare, korte tanker er bedre end lange!

**Hvad er dine personlige mærkesager ift. et folketingsvalg?**

Jeg ønsker at skabe en livspolitik, et bæredygtigt samfund med plads til forskelligheder. Jeg tror på livslang læring og fri adgang til skole og uddannelse. Vores børn skal både lære at anvende både hånd, ånd og hjerne. Sundhedsvæsenet bør være baseret på større grad af helhedstænkning og empati. I alt hvad vi gør, bør indtænkes grøn bæredygtighed.

**Hvilket eller hvilke ordførerskaber ville du helst bestride i Folketinget?**

Sundhed, økonomi, uddannelse og kultur

**Hvad betyder ’ny politisk kultur’ ift. hvordan du agerer som aspirant/kandidat?**

Det betyder at lytte mere end at tale, at kunne se ideer og problematikker fra flere vinkler. At respektere andres synsvinkler og holdninger, at kunne finde pragmatiske løsninger og kompromiser.

**Hvad er din personlige motivation eller årsag til at ville være aspirant/kandidat?**

At være medlem af Folketinget er for mig at se verdens bedste job. Jeg elsker at arbejde politisk, at være med til at skabe forandringer og forbedringer til gavn for almenvellet.

**Hvordan kunne du tænke dig at samarbejde med medlemmer og frivillige?**

Jeg vil meget gerne i tæt dialog med medlemmer og frivillige. Mange af mine ideer og inspiration til politik kommer netop fra medlemmer. Jeg vil også meget gerne lytte til de unge og børnene, hvilke tanker de gør sig.

**Hvilket samarbejde ønsker du med de andre aspiranter/kandidater i storkredsen?**

Mit ønske er at vi kan blive en gruppe der arbejder mod et fælles mål. At der er lighed mellem kandidaterne og god støtte fra Storkredsen til f.eks. at gå ud med fælles budskaber og andet. Det ville være stærkt.

**Hvordan tænker du, at du vil arbejde med politisk aktivisme?**

Jeg arbejder gennem sociale medier, avisdebatter og som debattør. Desuden er jeg aktiv til demonstrationer o.lign. Jeg har f.eks. deltaget i aktioner og demonstrationer om stop vold mod kvinder, ligestilling, velfærd, flygtninge, arbejdsvilkår m.m.

**Har du tidligere udtalt dig på en måde eller været involveret i situationer eller aktiviteter, som kunne skabe polemik, hvis det blev kendt? Hvis ja, fortæl om det her, så det er ude i det åbne.**

Nej

*(NB: Hvis du skriver noget her, så vil bestyrelsen ikke skrive det i dit offentlige kandidatgrundlag uden forudgående dialog med dig)*